# SAAB J 35 Draken

### от Уикипедия, свободната енциклопедия

SAAB J 35 Draken
Тип | Изтребител
Производител | SAAB
Дизайнер | Ерик Брат
Първи полет | 25.10.1955
Въведен в експлоатация | 1960
Изведен от експлоатация | 1993 (Дания) ; 1999 (Швеция) ; 2000 (Финландия) ; 2005 (Австрия)
Състояние | изведен от експлоатация
Използван за пръв път от | Шведски военновъздушни сили Шведски военновъздушни сили Датски Военновъздушни сили Финландски Военновъздушни сили
Произведен | 1955-1974
Произведени бройки | 644
Модификации | SAAB AJ 37

SAAB J 35 Draken (на шведски - Хвърчило или Дракон) е шведски реактивен изтребител от периода на Студената война. Той е известен с футуристичния за времето си дизайн. Дракен е създаден да замени вече остарелите SAAB 29 и SAAB 32 Lansen. Той е първият свръхзвуков самолет от серията реактивни самолети на SAAB.

## [редактиране] История

В края на 1949 година започва работа по нов самолет, чиято роля трябва да бъде ефективно опазване на шведското въздушно пространство. Това е периодът на интензивно строене на реактивни самолети, като технологията се развива с изключително бързи темпове в САЩ, СССР и Великобритания. Именно затова Дракен е определен като най-важният от серията реактивни самолети на SAAB - той практически полага началото на модерното самолетостроене в Швеция. В края на 1951 е завършен експериментален самолет - SAAB 210. Той има за цел да провери ефективността на т.нар. двойни делтоидни криле. Неофициалното му прозвище е Lilldraken - малък дракон, тъй като той всъщност е представлявал умален модел на истински Дракен. Първият му полет се състои на 21 януари 1952 година. Концепцията се оказва успешна и са поръчани три прототипа в оригинален размер. Първият лети на 25 октомври 1955 година. Вторият прототип извършва първия си полет малко по-късно следващата година. Той е снабден с доизгорител, и по време на изкачването си дори успява непреднамерено да пречупи звуковата бариера.

## [редактиране] Дизайн

Още от създаването си Дракен е замислен като машина, способна да каца на импровизирани писти - отличителна черта на всички следващи модели шведски самолети. Зареждането му се осъществява за по-малко от 10 минути, и е по възможностите дори на неопитни войници. Дракен използва схемата на т.нар. двойни делтоидни криле - едно по-голямо делтоидно крило, пречупващо се в друго, по-малко. По-малкото, пречупено под ъгъл от 80°, допринася за увеличаването на максималната скорост на самолета, докато по-голямото (пречупено под ъгъл от 60°), спомага за запазване на високата функционалност на малки височини. По-новите модели са снабдени с парашут за намаляване на спирачния път. Двигателят е турбореактивен Svenska Flygmotor RM6B/C с доизгорител и авариен запалител. Съчетанието на особеното разположение на крилете и добрия двигател позволява на Дракен да прави изключително остри и бързи завои.

## [редактиране] Служба

Самолетът се оказва достатъчно ефективен, за да остане на служба точно 60 години - последните машини са изведени от експлоатация през 2005 година. Общо четири страни са използвали Дракен като основен изтребител - Швеция, Дания, Финландия и Австрия. САЩ са закупили шест самолета за учебни цели, които са били на служба в Датските военновъздушни сили. Дания извежда от експлоатация своите Дракени най-рано - през 1993 година. Следват я Швеция (1999), Финландия (2000) и Австрия (2005). Повечето машини са заменени с новия Грипен. В периода 1955-1974 са произведени общо 644 самолета.

## [редактиране] Варианти

Ескадрила от самолети J 35A.

Saab 210
  Смален експериментален модел, чието цел е била тестването на концепцията с двойни делтоидни криле.
J 35A
  Това е най-ранният вариант на самолета. Той се е произвеждал между 1955 и 1961. J 35A е изтребител. От него са произведени 90 бройки. След производството на 66-ата машина се налага удължаването на опашката, за да може да бъде поместен нов вид доизгорител. Двете версии са наречени Adam lång ("Дългия Адам") и Adam kort (Късия Адам).
J 35B
  Този вариант е изтребител, произвеждан между 1962 и 1963. Съществените нововъведения при него са подобрени радар и мерник, както и инструменти за съгласуване с шведската противовъздушна отбранителна технология от онова време STRIL-60. Произведени са 73 такива версии, и няколко J 35A се модифицирани в B-верия.
SK 35C
  Двуместен учебен вариант, при който всички оръжия са премахнати. Общо 25 бройки са създадени чрез модифициране на J 35A с къси опашки.
J 35D
  Изтребител, произвеждан между 1963 и 1964. Това е най-бързата версия, чийто двигател е Volvo Flygmotor RM6C. Произведени са 120 машини от този вариант.
S 35E
  Разузнавателен самолет, при който радарът и въоръжението са премахнати и са монтирани няколко шпионски камери. Всичките 28 самолета са модифицирани J 35D.
J 35F
  Изтребител, произвеждан между 1965 и 1972. Този вариант има подобрена авионика, компютърни системи и по-разнообразно въоръжение. От него са създадени 230 бройки.
J 35J
  Модернизирана версия на J 35F с допълнително въоръжение и горивни резервоари.
SAAB 35H
  Изтребител,който е бил предвиден за износ за Швейцария. Никога не е бил произвеждан, тъй като Швейцария се отказва от поръчката.
SAAB 35XD
  Износен вариант за Дания.
SAAB 35XS
  Изтребител, произвеждан във Финландия по лиценз.
SAAB 35BS
  Използвани J 35B, продадени на Финландия.
SAAB 35DS
  Използвани J 35D, продадени на Финландия.
SAAB 35CS
  Използвани SK 35C, продадени на Финландия.
SAAB 35Ö
  24 изтребителя J 35D, изтеглени от употреба през 80-те години и продадени на Австрия.

## [редактиране] Характеристики (J 35F)

#### [редактиране] Основни характеристики

- Екипаж : 1
- Дължина : 15.34 метра
- Размах на крилете : 9.32 метра
- Височина : 3.9 метра
- Площ на крилете : 49.22 кв. метра
- Бойно тегло : 11,400 килограма
- Максимално летателно тегло : 16,000 килограма
- Двигател : Volvo Flygmotor RM6B, с тяга 56.5 kN, 78.4 kN с доизгорител

#### [редактиране] Технически характеристики

- Максимална скорост : 2 Мах (2120 км/ч) на височина 11,000 метра
- Максимална дължина на полета без презареждане : 3,250 километра
- Таван на полета : 20,000 метра
- Скорост на изкачване : 175 м/сек.

#### [редактиране] Въоръжение

- едно 30-милиметрово оръдие М55 с боезапас от 100 патрона.
- четири гнезда за горивни резервоари или ракети "въздух-въздух"
- ракети Rb 24, Rb 27, Rb 28
- 75-милиметрови ракетни установки
- бомби с калибър от 25, 100, 250 и 445 килограма
- друго снаряжение с тегло до 2,900 килограма

## [редактиране] Други самолети от серията

29 - 32 - 35 - 37 - 39

Общомедия разполага с
мултимедийно съдържание за SAAB J 35 Draken.
Взето от „http://bg.wikipedia.org../../../s/a/a/SAAB_J_35_Draken_a5c1.html“.

Категория: Шведски бойни самолети

##### Views

- Статия
- Беседа
- Текуща версия

##### Търсене

##### На други езици

- Dansk
- Deutsch
- English
- Eesti
- Español
- Français
- Italiano
- 日本語
- ‪Norsk (bokmål)‬
- Polski
- Português
- Suomi
- Svenska
- ไทย